NARIADENIE KOMISIE (ES) č. 951/2004
zo dňa 6. mája 2004,
ktorým sa určujú maximálne vývozné náhrady za vývoz ovsa v rámci verejnej súťaže podľa nariadenia (ES) č. 1814/2003
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 1766/92 zo dňa 30. júna 1992 o spoločnej organizácii trhu s obilninami (1),
so zreteľom na nariadenie Komisie (ES) č. 1501/95 zo dňa 29. júna 1995 upravujúce niektoré podmienky uplatňovania nariadenia Rady (EHS) č. 1766/92 vo veci priznania vývozných náhrad, ako i opatrenia, ktoré treba prijať v prípade narušenia trhu s obilninami (2), a najmä na jeho článok 4,
so zreteľom na nariadenie Komisie (ES) č. 1814/2003 zo dňa 15. októbra 2003 týkajúce sa osobitného intervenčného opatrenia pre obilniny vo Fínsku a Švédsku na hospodársky rok 2003/2004 (3), a najmä na jeho článok 9,
keďže:
(1)
Nariadenie (ES) č. 1814/2003 otvorilo verejnú súťaž na vývozné náhrady za vývoz ovsa vypestovaného vo Fínsku a vo Švédsku a určeného na vývoz z Fínska a Švédska do všetkých tretích krajín s výnimkou Bulharska, Cypru, Estónska, Maďarska, Lotyšska, Litvy, Malty, Poľska, Českej republiky, Rumunska, Slovenska a Slovinska.
(2)
Článok 9 nariadenia (ES) č. 1814/2003 uvádza, že na základe doručených ponúk sa môže Komisia v súlade s postupom uvedeným v článku 23 nariadenia (EHS) č. 1766/92 rozhodnúť, že stanoví maximálne vývozné náhrady, berúc do úvahy kritériá stanovené v článku 1 nariadenia (ES) č. 1501/95. V tom prípade sa vyhovie tomu alebo tým z účastníkov verejnej súťaže, ktorých ponuka sa rovná alebo je nižšia ako maximálne vývozné náhrady.
(3)
Na základe aplikácie vyššie uvedených kritérií na súčasnú situáciu trhu príslušnej obilniny sa maximálna zľava dovozného cla stanovuje na sumu uvedenú v článku 1.
(4)
Riadiaci výbor pre oblininy nedoreuéil stanovisko u lehvote stanovenej jeho predsedom,
PRIJALA TOTO NARIADENIE:
Článok 1
Maximálne vývozné náhrady na vývoz ovsa pre ponuky doručené od 30. apríla. do 6. mája 2004 v rámci verejnej súťaže uvedenej v nariadení (ES) č. 1814/2003 sa stanovuje na 21,95 EUR/t.
Článok 2
Toto nariadenie nadobúda účinnosť 7. mája 2004.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli dňa 6. mája 2004